Lav et referat af nedenstående tekst:

Tekst:
En 43-årig filippinsk-født kvinde fra Thisted er kendt skyldig i en af Danmarkshistoriens største sager om menneskesmugling. Kvinden er ved Retten i Holstebro kendt skyldig i at have sørget for, at ikke mindre en 493 filippinere er kommet til Europa. Cirka 300 af dem er indrejst til eller igennem Danmark. Det har angiveligt indbragt kvinden millioner af kroner. Under retssagen har kvinden forklaret, at hun blot var interesseret i at hjælpe. I at gøre det nemmere og hurtigere for filippinere at komme til Europa og besøge deres familier. Foran et nævningeting har hun erkendt at have fået danske værtsfamilier eller -personer til at udfylde visuminvitationer med falske informationer, så filippinere lettere kunne komme til Danmark. Men hun vidste ikke, det var ulovligt, erklærede hun. Straffen mod kvinden vil angiveligt blive afsagt senere mandag. Anklageren går efter at sende hende op til otte år bag tremmer og derefter at få hende udvist. Indtil videre har hun siddet varetægtsfængslet siden slutningen af 2011.

Referat:
En 43-årig filippinsk-født kvinde fra Thisted er kendt skyldig i menneskesmugling. Hun har fået omkring 500 personer ulovligt til landet. Anklageren går efter at få kvinden fængslet i otte år og efterfølgende udvist.